**О Д Г О В О Р**

надополнително пратеничко прашање од пратеникот Тахир Хани, поставено на 77-та седница на Собранието на Република Македонија,

одржана на 05 ноември 2009 година

Врз основа на член 21 од Законот за земјоделско земјиште (Сл. весник на РМ бр. 135/07) по Одлука бр. 08-15416/1 од 21.11.2008 година министерот за земјоделство, шумарство и водостопанство распиша јавен оглас бр. 11/08 за давање на во закуп на земјоделско земјиште во државна сопственост до 10 хектари за регионот Струга. Во јавен оглас бр. 11/08 објавен во дневниот печат на 22.11.2008 година, во точка 1 став 3 гласи "Максималната површина на кој може да аплицира и да добие еден понудувач по овој оглас во однос на понудените катастарски парцели е 10 хектари".

Комисијата за доделување на земјоделско земјиште во државна сопственост во закуп до 10 хектари, при Министерството за земјоделство, шумарство и водостопанство донесе одлука бр. 08-18402/1 од 29.12.2008 година за избор на најповолна понуда за регионот Струга.

Согласно на условите од јавниот оглас бр.11/08 за давање во закуп на земјоделско земјиште во државна сопственост до 10 хектари за регионот Струга, Комисијата за доделување на земјоделско земјиште во државна сопственост во закуп се повика на член 3 од Правилникот за поблиските критериуми (Сл. весник на РМ бр. 12/08) поради тоа што предмет на доделување на земјоделско земјиште во државна сопственост е со максимална површина до 10 хектари.

До колку Комисијата за доделување на земјоделско земјиште во државна сопственост во закуп, констатирала дека апликантот "Диша - 2007" ДООЕЛ застапувано од Хасан Истрефи, с. Горно Татеши - Струга има аплицирано за површина поголема од 10 хектари, во тој случај ќе донесеше одлука дека апликантот не ги исполнил условите од јавниот оглас бр.11/08 за давање во закуп на земјоделско земјиште во државна сопственост до 10 хектари за регионот Струга и понудата немаше да биде разгледувана и ќе беше отфрлена поради неисполнување на условите од огласот, што овде не е случај.

Исто така, доколку Комисијата за доделување на земјоделско земјиште во државна сопственост во закуп се повика на член 2 од Правилникот на поблиските критериуми (Сл. весник на РМ бр.12/08) ќе ја прекршеше одлуката бр. 08-15416/1 од 21.11.2008 година која ја донесе министерот за земјоделство, шумарство и водостопанство за распишување на јавен Оглас бр. 11/08 за давање на во закуп на земјоделско земјиште во државна сопственост до 10 хектари за регионот Струга.

Во случаеви кога се објавуваат огласи за давање во закуп на земјоделско земјиште во државна сопственост без максимална големина на површината, во тој случај Комисијата за доделување на земјоделско земјиште во државна сопственост во закуп, се повикува на член 27 став 1 од Законот за земјоделско земјиште (Сл. весник на РМ бр. 135/07) и член 2 од Правилникот за поблиските критериуми (Сл весник на РМ бр. 12/08) каде врз основа на условите од член 4 го рангира најдобриот понудувач.

Согласно условите од Јавниот оглас 11/08 по Одлуката бр. 08-15416/1 од 21.11.2008 година и критериумите за избор на најповолен понудувач, Комисијата за спроведување на постапка за доделување на земјоделско земјиште во државна сопственост во закуп изврши избор на најповолен понудувач врз основа на следните критериуми утврдени во член 25 од Законот за земјоделско земјиште (Сл Весник на РМ бр. 135/07) и Правилникот за поблиските критериуми (Сл.весник бр.12/08) и тоа :

* оддалеченоста од местото на живеење односно седиштето на понудувачот во однос на земјоделското земјиште кое се нуди на огласот - 60 бодови
* понудена годишна закупнина за хектар - 40 бодови

Критериумот од дел 4 точка 1 алинеа 1 од огласот 11/08 значи дека одалеченоста на местото на живеење, односно седиштето на понудувачот по однос на катастарската парцела што се објавува се наоѓаат во истата катастарска општина.

Критериумот од дел 4 точка 1 алинеа 2 од овој оглас се бодира согласно формулата-понудената годишна закупнина по хектар поделена со највисоката годишна закупнина по хектар, помножена со максималниот број на бодови кои можат да се добијат согласно овој критериум.

За предметната површина во КО Струга м.в. Попово блато П.Л. 1627 К.П. бр. 2829 за вкупна површина од 18ха 30 ар 08м2 апликантот "Диша - 2007" ДООЕЛ застапувано од Хасан Истрефи, с. Горно Татеши - Струга, со место на живеење не се наоѓа во истата катастарска општина во која аплицирал, а согласно критериумите од правилникот за доделување на земјоделско земјиште ги губи 60 бода за одалеченоста на местото на живеење, и добива 26, 7 бода за понудена цена од 10.000,00 денари по хектар, согласно формулата од Правилникот има вкупно 26,7 бода.

Апликантор "Велјак" ДООЕЛ застапувано од Кајриман Нуровски с. Бродец Струга (правно лице) со место на живеење не се наоѓа во истата катастарска општина во која аплицирал, а согласно критериумите од правилникот за доделување на земјоделско земјиште ги губи 60 бода за одалеченоста на местото на живеење и добива максимални 40 бода за понудена цена од 15.000,00 денари по хектар, согласно формулата од Правилникот има вкупно 40 бода.

Додека апликантот (физичко лице) И.З. Буц-Ком Благоја Петковски, ул. Пролетерски бригади бб-Струга (според доставената документација) припаѓа во истата катастарска општина каде е и предметното земјоделско земјиште односно Струга и согласно правилникот ги добива 60 бода и добива 14,7 бода за понудена цена од 5,500,00 денари по хектар согласно формулата од Правилникот има вкупно 74,7 бода.

Согласно на бодирањето Комисијата изготви и донесе одлука за избор на најповолна понуда за регионот Струга под бр. 08-18402 /1 од 29.12.2008 година како и записник за изменување и дополнување на Одлуката за избор на најповолна понуда регион Струга под бр. 08-15416/2 од 15.05.2009 година каде предметното земјиште во К.О. Струга м.в. Попово блато П.Л. 1627 К.П. бр. 2829 за вкупна површина од 18ха 30 ар 08м2 беше доделено на апликантот И.З. Буц-Ком Благоја Петковски, ул. Пролетерски бригади бб-Струга за површина од 10ха 00ар 00м2 и апликантот "Велјак" ДООЕЛ застапувано од Кајриман Нуровски с. Бродец Струга за површина од 5ха 30ар 08м2.

Комисијата почитувајки ги критериумите за избор на најповолен понудувач, утврдени со условите од Јавниот оглас 11/08 и согласно на член 25 од Законот за земјоделско земјиште (Сл. весник на РМ бр. 135/07) и Правилникот за поблиските критериуми (Сл. весник на РМ бр. 12/08) констатира дека понудата на апликантот "Диша - 2007" ДООЕЛ застапувано од Хасан Истрефи, с. Горно Татеши - Струга со добиени вкупно 26,7 бода е одбиен а ги исполнува условите од огласот затоа што добил помалку бодови од апликантот "Велјак" ДООЕЛ застапувано од Кајриман Нуровски с. Бродец Струга со добиени вкупно 40 бода и апликантот И.З. Буц-Ком Благоја Петковски, ул. Пролетерски бригади бб-Струга со добиени вкупно 74,7 бода кои се избрани за истите катастарски парцели.

Врз основа на условите од Јавниот Оглас 11/08 за доделување на земјоделско земјиште во државна сопственост во закуп и врз почитување на законската процедура од Законот за земјоделско земјиште (Сл. весник на РМ бр. 135/07) и Правилникот за поблиските критериуми (Сл. весник на РМ бр. 12/08) Комисијата ја спорведе постапката доделување на земјоделско земјиште во државна сопственост за регионот Струга.